สวัสดีค่ะพอดีอยากทราบว่าการที่เราทานยารักษาอาการตกขาวจะมีผลกระทบกับยาคุมกำเนิดที่เรากินหรือป่าวคะ
สวัสดีค่ะ ยากินรักษาอาการตกขาว หากเป็นยาฆ่าเชื้อรา เช่น ketoconazole, fluconazole เป็นต้น ก็จะไปมีผลยับยั้งเอนไซม์ cytochrome P450 IIIA4 (CYP3A4) ซึ่งยาคุมกำเนิดจะใช้เอนไซม์ชนิดนี้ในกระบวนการเมตาบอลึซึม ดังนั้น ก็จะมีผลทำให้ระดับฮอร์โมนจากยาคุมในกระแสเลือดเพิ่มขึ้นได้ ดังนั้น อาจทำให้กเดิผลข้างเคียงจากยาคุมเพิ่มได้ แต่ไม่ได้ทำให้ประสิทธิภาพในการคุมกำเนิดลดลงไปค่ะแต่หากเป็นยารักษาการติดเชื้อแบคทีเรียหรือเชื้อปรสิตในช่องคลอด ยาส่วนใหญ่มักไม่ได้มีผลต่อประสิทธิภาพของยาคุมกำเนิดค่ะหากให้แน่นอน แนะนำควรทราบชื่อยาที่ทาน และปรึกษากับเภสัชกรว่ามีผลต่อยาคุมกำเนิดหรือไม่ค่ะ หากไม่แน่ใจ ก็อาจใช้ถุงยางอนามัยร่วมด้วยไปก่อนในช่วงที่ทานยารักษาอาการตกขาวค่ะ